Dîya zanayene ke 100 şaristanan de pê îdîaya 'fînansekerdişê rêxistine' derheqê 105 kesan de bira tepiştişî dîyaye. Sere de Amed polîsan serê sibayî Îstanbul, Adana, Aydin û Anqara de eşt 100 ra zêdêr keyeyan ser.
Sereştişê Amedî Licê, Hazro û Karaz de qewimîyayî. Leşkeran txa Helhelî ya Hazroyî, taxa Nenyasî ya Licê de eşt keyeyan ser. Ame parekerdene ke sereştişan de keyeyî ameyî serûbinkerdene û ferdê keyeyan maruzê şîdetî mendî. Wird taxan de Hasil Tekin, Cevdet Tekin, Yahya Tekin, Onder Yildirim, Yusuf Yildirim, Mustafa Toprak, Metin Çakir, Nevzet Demirhan, Vedat Çakir, Sedat Çakir, Vedat Çakir, Metin Çakir û Şemsettin ameyî destbendkerdene.
Nêzanîyeno ke bi temamî çend kesî ameyê destbenkerdene. Selahîyetdaranê dewlete heta nika babete ser o eşkerayîye nêdaye.
